cyanic-selkie/wikianc huggingface dataset:
Ιζιασλάβ του Πολότσκ
Βιογραφία
Ήταν ο πρωτότοκος γιος του Βλαδίμηρου Α΄ πρίγκιπα του Κιέβου και της Ρογκνέντας, κόρης του Ρόγκβολοντ πρίγκιπα του Πολότσκ.
Ακολουθώντας τη Νορβηγική παράδοση, ο Ιζιασλάβ στάλθηκε με τη μητέρα του να κυβερνήσει τη χώρα της. Υπάρχει ο θρύλος ότι η Ρογκνέντα προσπάθησε να πείσει τον Ιζιασλάβ να φονεύσει τον πατέρα του. Παρά το ότι μάλλον εναντιώθηκε στη θέληση του πατέρα του, ο Ιζιασλάβ μπόρεσε να συνεχίσει να κυβερνά το Πολότσκ. Ήταν ο πρώτος που έκανε το Πολότσκ αυτόνομο από τον μεγάλο πρίγκιπα του Κιέβου, δίνοντας τον τίτλο στους απογόνους του. Πράγματι το πριγκιπάτο του είχε μεγάλο βαθμό αυτονομίας, που συνεχίστηκε από τους διαδόχους του. Σε ανάμνησή του, δόθηκε το όνομά του σε μία νεοϊδρυθείσα πόλη.
Απεβίωσε σε ηλικία 23 ετών, μετά τη μητέρα του και πριν τον πατέρα του. Σύμφωνα με το βαθμιδωτό σύστημα διαδοχής, πρίγκιπας του Κιέβου γινόταν ο επόμενος αδελφός και όχι ο μεγαλύτερος γιος του ηγεμόνα, με τον όρο ο πατέρας του να είχε γίνει πρίγκιπας. Αφού ο Ιζιασλάβ δεν πρόλαβε να γίνει πρίγκιπας, οι απόγονοί του αποκλειόταν από την ηγεμονία του Κιέβου.
Οικογένεια
Νυμφεύτηκε αγνώστου ονόματος γυναίκα και είχε τέκνα:
Πηγές
Κατηγορία:Ρουρικίδες
Μουσείο Μπάσκετ ΧΑΝΘ
Το Μουσείο Μπάσκετ ΧΑΝΘ υλοποιήθηκε με τη συγχρηματοδότηση της Ευρωπαϊκής Ένωσης, σε συνεργασία με το Πανεπιστήμιο της Βουλγαρίας «South West University Neofit Rilski» στο Μπλαγκόεβγκραντ, στο πλαίσιο του έργου με τίτλο: «Youth Mobilization – Cultural Heritage and Athletic Valorization». Εγκαινιάστηκε στις 8 Δεκεμβρίου 2013, με σκοπό τη συλλογή, καταγραφή και έκθεση αθλητικού υλικού που αφορά το μπάσκετ στην Ελλάδα και στους Έλληνες παίκτες του μπάσκετ. Ιδρύθηκε, με σκοπό την ανάδειξη και προβολή του καταλυτικού ρόλου της Αδελφότητας στην εξέλιξη και διάδοση της αθλητικής παιδείας στην Ελλάδα. Πράγματι, στη ΧΑΝΘ συνδέονται το παρελθόν, το παρόν και το μέλλον του μπάσκετ. Το παρόν αποτελούν οι αθλητές και οι ομάδες μας που συνεχίζουν την πλούσια ιστορία της ΧΑΝΘ και το μέλλον βρίσκεται στα εκατοντάδες παιδιά που συμμετέχουν στις ακαδημίες μας, γνωρίζουν τα μυστικά του αθλήματος και κυρίως γαλουχούνται με τα ιδανικά και τις αξίες της ευγενούς άμιλλας, του υγιούς πρωταθλητισμού και της ισόπλευρης καλλιέργειας της ψυχής, του σώματος και του πνεύματος.
Με στόχο να διατηρηθεί η ιστορική μνήμη, η ΧΑΝΘ τιμά, μέσα από αυτό το μουσείο, τις μεγάλες προσωπικότητες που υπηρέτησαν με ήθος και ενθουσιασμό τις αξίες της και την ανέδειξαν σε έναν από τους σημαντικότερους φορείς αθλητισμού και πολιτισμού. Όλα ξεκίνησαν από τον Λούης Ρης, που από το 1924, για πρώτη φόρα στην Ελλάδα, από τη θέση του τμηματάρχη φυσικής αγωγής της ΧΑΝΘ, ανέλαβε προσωπικά τη διδασκαλία και τη διάχυση του μπάσκετ και για αυτό τον λόγο, το μουσείο αφιερώνεται στη μνήμη του.
Το Μουσείο Μπάσκετ ΧΑΝΘ φιλοξενείται στις νέες αθλητικές εγκαταστάσεις της ΧΑΝΘ, στο φουαγιέ του γηπέδου «Μίμης Τσικίνας», στο σημείο ακριβώς, όπου βρισκόταν το παλιό ανοιχτό γήπεδο μπάσκετ της ΧΑΝΘ.
Η συλλογή του Μουσείου αποτελείται από σημαντικά και σπάνια αντικείμενα που αναδεικνύουν την ιστορία του αθλήματος. Φανέλες από τη δεκαετία του 1950 έως σήμερα, αθλητικά υποδήματα, μετάλλια, διπλώματα κ.ά. κοσμούν τις προθήκες του μουσείου και αναδεικνύουν την ιστορία του μπάσκετ. Η μόνιμη συλλογή εμπλουτίζεται καθημερινά με επιπλέον υλικό που αφορά στην ανάδειξη του επαγγελματικού μπάσκετ, αλλά και της Εθνικής Ελλάδος. Προσωπικά αντικείμενα σημαντικών αθλητών, αναμνηστικά μεγάλων διοργανώσεων, μετάλλια, εξοπλισμός μπάσκετ κ.ά. αποτελούν τα νέα αποκτήματα του Μουσείου Μπάσκετ ΧΑΝΘ.
Γήπεδο καλαθόσφαιρας ΧΑΝΘ
Το 1923, επί προεδρίας Κωνσταντίνου Κύρτση, κατασκευάζεται το πρώτο ανοιχτό γήπεδο καλαθόσφαιρας της Ελλάδας, στον χώρο πίσω από το σημερινό κτίριο της ΧΑΝΘ, πριν ακόμη ξεκινήσουν οι εργασίες ανέγερσης του κεντρικού κτιρίου. Παράλληλα κατασκευάζονται και δύο γήπεδα βόλεϊ και ένα τερέν τένις. 1930 Αρχίζει να διαμορφώνεται ο χώρος του στίβου.
Εδουάρδος Πλανταγενέτης, 17ος κόμης του Γουόρικ
Ο Εδουάρδος Πλανταγενέτης, 17ος κόμης του Γουόρικ (Γουόρικ, 25 Φεβρουαρίου 1475 - 28 Νοεμβρίου 1499) από τον Οίκο της Υόρκης ήταν γιος του Γεωργίου Πλανταγενέτη, 1ου δούκα του Κλάρενς και της Ισαβέλλας Νέβιλ, δούκισσα του Κλάρενς, μικρότερος αδελφός της Μαργαρίτας Πολ, 8ης κόμισσας του Σόλσμπερι. Ο Εδουάρδος Πλανταγενέτης ήταν διεκδικητής του θρόνου της Αγγλίας την εποχή των θείων του Ριχάρδου Γ΄ της Αγγλίας και Ερρίκου Ζ΄ της Αγγλίας.
Μουσείο Μπάσκετ ΧΑΝΘ
Γήπεδο καλαθόσφαιρας ΧΑΝΘ
Από το 1934 ξεκινά η λειτουργία του στίβου, καθώς και η λειτουργία του κλειστού γηπέδου καλαθόσφαιρας στο εσωτερικό του κεντρικού κτιρίου της ΧΑΝΘ, ενώ το 1945, επί προεδρίας Κωνσταντίνου Σαράτση, μετατοπίζεται το ανοιχτό γήπεδο μπάσκετ στη νοτιοδυτική γωνία του οικοπέδου της ΧΑΝΘ επί της οδού Ν. Γερμανού και εμπλουτίζεται με φωτισμό και ξύλινες κερκίδες.Την περίοδο αυτή φιλοξενήθηκαν στο ανοιχτό γήπεδο μπάσκετ της ΧΑΝΘ πρωταθλήματα καλαθόσφαιρας ομάδων της Θεσσαλονίκης, πανελλήνια πρωταθλήματα μικτών ομάδων πόλεων, καθώς και νυχτερινά τουρνουά καλαθόσφαιρας.
Εδουάρδος Πλανταγενέτης, 17ος κόμης του Γουόρικ
Βιογραφία
Γεννήθηκε στο Γουόρικ, στο οικογενειακό σπίτι της μητέρας του κόμισσας του Κλάρενς που ήταν κόρη του Ριχάρδου Νέβιλ, 16ου κόμη του Γουόρικ. Η κομητεία του Γουόρικ δημιουργήθηκε αμέσως μετά την εκτέλεση του πατέρα του για προδοσία (1478), ο Εδουάρδος έγινε ο αμέσως επόμενος σε σειρά διαδοχής μετά τον πρώτο ξάδελφο του Εδουάρδο Ε΄ της Αγγλίας όταν αποκλείστηκε λόγω νοθείας από την διαδοχή (1483). Ο θείος του Ριχάρδος Γ΄ τον έστεψε ιππότη τον Σεπτέμβριο του 1483. Ο θετός γιος του Εδουάρδου Δ΄ Τόμας Γκρέυ, 1ος μαρκήσιος του Ντόρσετ τοποθέτησε τον μικρό Εδουάρδο στην συνοδεία του, σαν κηδεμόνας είχε δικαίωμα να επιλέξει την νύφη του.
Ο ιστορικός Κλέμεντς Μάρκχάμ (1830 - 1916) γράφει το 1906 ότι ο Ριχάρδος Γ΄ τον απελευθέρωσε από τον Πύργο του Λονδίνου που είχε τοποθετηθεί από τον Ντόρσετ αλλά η πληροφορία δεν υποστηρίζεται από πηγές αφού ο Ντόρσετ ήταν ήδη Κοντόσταυλος του Πύργου. Ο Ντομινίκ Μανσίνι γράφει ότι ο Ριχάρδος όταν έγινε βασιλιάς διέταξε "ο Εδουάρδος και ο μικρότερος αδελφός του Ριχάρδος να έρθουν να τον συναντήσουν, στην συνέχεια τους αιχμαλώτισε και τους τοποθέτησε στο νοικοκυριό της συζύγου του". Ο Τζον Ρους (1411 - 1491) γράφει ότι όταν πέθανε ο μοναδικός νόμιμος γιος του Ριχάρδου Γ΄ Εδουάρδος του Μίντλεχαμ ο Ριχάρδος όρισε διάδοχο τον Εδουάρδο Πλανταγενέτη αλλά ούτε αυτή η πληροφορία στηρίζεται σε πηγές. Θα ήταν παράλογο ωστόσο για τον Ριχάρδο να ισχυριστεί ότι τον είχε αποκλείσει ο πατέρας του από τον θρόνο αφού τον είχε ορίσει διάδοχο του.
Μουσείο Μπάσκετ ΧΑΝΘ
Γήπεδο καλαθόσφαιρας ΧΑΝΘ
Το 1978, προκαλούνται σοβαρές ζημίες από τον ισχυρό σεισμό, που επισκευάζονται επί προεδρίας Δημητρίου Ζάννα. Αυτή την περίοδο το ανοιχτό γήπεδο μπάσκετ της ΧΑΝΘ χρησιμοποιείται για πρωταθλήματα Μπάσκετ, γυμναστικές επιδείξεις, επιδείξεις διαφόρων αθλημάτων (πινγκ-πονγκ, άρσης βαρών, ενόργανης γυμναστικής κ.ά.) και αγώνες βόλεϊ.
Εδουάρδος Πλανταγενέτης, 17ος κόμης του Γουόρικ
Αιχμαλωσία και εκτέλεση
Όταν πέθανε ο Ριχάρδος Γ΄ (1485) ο Γουόρικ ήταν μόλις 10 ετών και κρατήθηκε αιχμάλωτος στον Πύργο του Λονδίνου από τον Ερρίκο Ζ΄, παρέμεινε ισχυρή απειλή για τον βασιλιά ιδιαίτερα μετά την εξέγερση του Λάμπερτ Σιμνέλ (1487) αλλά πήρε τον τίτλο του κόμη του Γουόρικ χάρη στα δικαιώματα της μητέρας του (1490). Παρέμεινε αιχμάλωτος στον Πύργο του Λονδίνου μέχρι την εποχή που δραπέτευσε και συμμετείχε σε νέα εξέγερση του Πέρκιν Γουάμπρεκ (1499). Ο Εδουάρδος Πλανταγενέτης εμφανίστηκε στις 21 Νοεμβρίου 1499 στο Ουεστμίνστερ και δικάστηκε για προδοσία από συμβούλιο υπό την προεδρία του Τζων ντε Βερ, κόμητος της Οξφόρδης, κρίθηκε ένοχος και αποκεφαλίστηκε στην Γέφυρα του Λονδίνου. Ο Ερρίκος Ζ΄ μετέφερε το σώμα του για ταφή στο αβαείο του Μπίσαμ στο Μπέρκσαϊρ Πολλοί πιστεύουν ότι ο πραγματικός λόγος της εκτέλεσης οφείλεται στο ότι οι Καθολικοί βασιλείς Φερδινάνδος Β΄ της Αραγωνίας και Ισαβέλλα Α΄ της Καστίλης πίεζαν έντονα τον Ερρίκο Ζ΄ να παντρέψει τον γιο και διάδοχο του Αρθούρο της Ουαλίας με την κόρη τους Αικατερίνη της Αραγονίας. Η Αικατερίνη πραγματικά υπέφερε αργότερα από τύψεις για την εκτέλεση αυτή και έφτασε σε σημείο να ζητήσει την τιμωρία των δικαστών που τον καταδίκασαν.
Μουσείο Μπάσκετ ΧΑΝΘ
Γήπεδο καλαθόσφαιρας ΧΑΝΘ
Το 1990 πραγματοποιούνται έργα βελτίωσης και το γήπεδο χρησιμοποιείται κυρίως για προπονήσεις ομάδων μικρών ηλικιών, ενώ το 2002 κατεδαφίζεται το ανοιχτό γήπεδο και αποξηλώνονται οι κερκίδες του, μέσα στο πλαίσιο του σχεδίου ανάπλασης και αξιοποίησης ολόκληρου του οικοπέδου της ΧΑΝΘ
Εδουάρδος Πλανταγενέτης, 17ος κόμης του Γουόρικ
Αιχμαλωσία και εκτέλεση
Πολλοί ιστορικοί σημειώνουν ότι ο Γουόρικ υπέφερε από μια μορφή διανοητικής αστάθειας λόγω της αυστηρότητας με την οποία ήταν αιχμάλωτος, ο ιστορικός Έντουαρντ Χαλλ σημειώνει "ήταν τόσο απομονωμένος που δεν έβλεπε ποτέ ούτε ανθρώπους ούτε ζώα σε τέτοιο βαθμό που δεν μπορούσε να ξεχωρίσει την χήνα από την τροφή της." Με τον θάνατο του Εδουάρδου Πλανταγενέτη, 17ου κόμη του Γουόρικ η νόμιμη γραμμή των Πλανταγενετών ξεκληρίστηκε, οι γιοι της θείας του Ελισάβετ της Υόρκης, δούκισσας του Σάφοκ διεκδίκησαν τον θρόνο από τον Οίκο της Υόρκης.
Μουσείο Μπάσκετ ΧΑΝΘ
Γήπεδο καλαθόσφαιρας ΧΑΝΘ
Στις 23 Νοεμβρίου 2002, επί προεδρίας Βασιλείου Παπαδήμα, θεμελιώνονται οι νέες εγκαταστάσεις του Αθλητικού Κέντρου της ΧΑΝΘ και ξεκινούν οι εργασίες κατασκευής τους, ενώ κατά το διάστημα 2003-2006, επί προεδρίας Νικολάου Χαρατσάρη, συνεχίζονται και ολοκληρώνονται οι εργασίες για την ανέγερση των νέων αθλητικών εγκαταστάσεων της ΧΑΝΘ.
Εδουάρδος Πλανταγενέτης, 17ος κόμης του Γουόρικ
Πηγές
Κατηγορία:Οίκος της Υόρκης
Μουσείο Μπάσκετ ΧΑΝΘ
Γήπεδο καλαθόσφαιρας ΧΑΝΘ
Στις 19 Φεβρουαρίου 2008, επί προεδρίας Ιωάννη Ηλιάδη, πραγματοποιείται η παραλαβή και η έναρξη λειτουργίας του Αθλητικού Κέντρου της ΧΑΝΘ, το οποίο περιλαμβάνει γήπεδα μπάσκετ, γήπεδα βόλεϊ, γήπεδο χάντμπολ, αίθουσα επιτραπέζιας αντισφαίρισης, αίθουσα χορού, γυμναστήριο αθλητών, αποδυτήρια, σάουνα, γραφεία προσωπικού, ξενώνες αθλητών, κυλικείο, ιατρείο, καθώς και αίθουσα συνεδριάσεων και συνεντεύξεων τύπου.
Παραπομπές
Κατηγορία:Καλαθοσφαίριση στην Ελλάδα Κατηγορία:Γήπεδα καλαθοσφαίρισης στην Ελλάδα
Ντόρνμπιρν
Η Ντόρνμπιρν (Γερμανικά: Dornbirn) είναι με 46.080 κατοίκους (2012) η μεγαλύτερη πόλη του ομοσπονδιακοί κρατιδίου Φόραρλμπεργκ της Αυστρίας. Η πόλη σχετικά αργά έγινε βιομηχανικό κέντρο της περιοχής τον δέκατο ένατο αιώνα. Οι εγκαταστάσεις του ORF, τα ΤΕΙ και τα μεγάλα καταστήματα είναι οι μεγαλύτεροι εργοδότες της.
Παραπομπές
Κατηγορία:Πόλεις της Αυστρίας
Ώρα Σεϋχελλών
Η θερινή ώρα δεν χρησιμοποιείται σε αυτή τη ζώνη ώρας.
Εξωτερκοί σύνδεσμοι
Σευχελλες Ωρα
Ferrari 612 Scaglietti
Πλαίσιο
thumb|left|[[Πλευρά οδήγησης|Δεξιοτίμονη 612 Scaglietti στο Λονδίνο το 2010.]]
Η 612 Scaglietti ήταν το δεύτερο χρονολογικά μοντέλο στην ιστορία της εταιρείας που κατασκευαζόταν εξ ολοκλήρου από αλουμίνιο, μετά την 360 Modena, που εισήχθη το 1999. Το χωροδικτύωμα της 612 αναπτύχθηκε σε συνεργασία με την αμερικανική εταιρεία Alcoa, με το αλουμινένιο αμάξωμα να συγκολλάται σε αυτό. Επίσης, το σασί της 612 Scaglietti αποτέλεσε και τη βάση της Ferrari 599 GTB Fiorano.
Κινητήρας
Η 612 Scaglietti χρησιμοποίησε τον κινητήρα της Ferrari 575M Maranello, η οποία παρήχθη μεταξύ του 2002 και του 2006. Το μηχανικό αυτό σύνολο έχει σχέση συμπίεσης 11,2:1 και προσδίδει στην 612 Scaglietti τελική ταχύτητα 320 χιλιόμετρα την ώρα και χρόνο επιτάχυνσης 0-100 km/h μόλις 4,0 δευτερόλεπτα.
Μετάδοση
Η Ferrari 612 προσφέρθηκε με 6-τάχυτο F1A χειροκίνητο κιβώτιο ταχυτήτων ή με το 6-τάχυτο F1A ημι-αυτόματο σύστημα αλλαγής ταχυτήτων στο τιμόνι, το οποίο ήταν μια πολύ πιο εκλεπτυσμένη εκδοχή του ημι-αυτόματου συστήματος F1 της 360 Modena. Στην πράξη, ωστόσο, σχεδόν όλοι οι υποψήφιοι πελάτες την παρήγγειλαν με το εξατάχυτο F1A και μάλιστα από τα 3.025 αντίτυπα της 612 που κατασκευάστηκαν συνολικά, μόλις τα 199 παρήχθησαν με το χειροκίνητο κιβώτιο. Από την άλλη όμως, οι 612 με το χειροκίνητο κιβώτιο αναμένεται να γίνουν άκρως συλλεκτικές στο μέλλον και με εξαιρετικά υψηλές τιμές μεταπώλησης, λόγω της σπανιότητάς τους.
Εξωτερικοί σύνδεσμοι
612 Scaglietti Κατηγορία:Αυτοκίνητα πολυτελείας Κατηγορία:Σπορ αυτοκίνητα
Κύπελλο Κυπελλούχων Ευρώπης ποδοσφαίρου 1964-65
Την περίοδο 1964-65 το Κύπελλο Κυπελλούχων Ευρώπης κατέκτησε η Γουέστ Χαμ Γιουνάιτεντ, η οποία νίκησε στο Γουέμπλεϊ τη Μόναχο 1860 με 2-0. Το τρόπαιο σήκωσε ο αρχηγός της, Μπόμπι Μουρ.
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης
ΦΚ Κοζάρα Γκραντίσκα
Η ΦΚ Κοζάρα Γκραντίσκα είναι μια ποδοσφαιρική ομάδα από την πόλη Γκραντίσκα στη Βοσνία και Ερζεγοβίνη. Ιδρύθηκε το 1945. Έδρα της ομάδας είναι το Gradski stadion χωρητικότητας 6000 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.
Τίτλοι
First League of Republika Srpska: Κύπελλο Σερβικής Δημοκρατίας (ποδόσφαιρο ανδρών):
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1945 Κατηγορία:Ποδοσφαιρικές ομάδες Βοσνίας και Ερζεγοβίνης Κατηγορία:Ποδοσφαιρικές ομάδες Γιουγκοσλαβίας
Νικόλαος Ροζάν
Ο Νικόλαος Ροζάν (1883-3 Δεκεμβρίου 1951) ήταν Έλληνας ηθοποιός, ίσως ο μεγαλύτερος Έλληνας τραγωδός μαζί με τον μεγάλο Αιμίλιο Βεάκη, με τον οποίο έπαιζε εναλλάξ στο Εθνικό Θέατρο σχεδόν όλους τους πρωταγωνιστικούς τραγικούς ρόλους (Οιδίπους, Βασιλιάς Ληρ, Έμπορος της Βενετιάς, Ιούλιος Καίσαρ, κ.ά.).
Βιογραφία
Γεννήθηκε στην Κωνσταντινούπολη το 1883 από Γάλλο πατέρα (Λυσιέν ντε Ροζάν, ευπατρίδης βιομήχανος πορσελάνης από τη Μασσαλία) και Ελληνίδα μητέρα (Αικατερίνη Νιώτη από την Ερμούπολη Σύρου). Ερχόμενος στην Αθήνα για σπουδές στο Πανεπιστήμιο έλαβε την ελληνική υπηκοότητα και το 1902 συμμετείχε στη Νέα Σκηνή του Χρηστομάνου. Αργότερα και κατόπιν διαγωνισμού προσλήφθηκε στο Βασιλικό Θέατρο. Ακολούθησαν πολλές πρωταγωνιστικές εμφανίσεις του στους θιάσους της Μαρίκας Κοτοπούλη και της Κυβέλης καθώς και σαν επικεφαλής του δικού του θιάσου με τους Φυρστ, Νέζερ και Μυράτ.
Αρχικά έπαιξε σε κωμωδίες όπου και διέπρεψε, αργότερα όμως επιδόθηκε σε δραματικούς και τραγικούς ρόλους. Με την ανασύσταση του Εθνικού Θεάτρου το 1933 προσελήφθη εκ νέου, όπου και παρέμεινε μέχρι το τέλος της ζωής του. Μεταξύ άλλων υπήρξε δάσκαλος τού Αλέξη Μινωτή και τού Μάνου Κατράκη. Πρωταγωνίστησε στους βασικούς ρόλους όλων σχεδόν των αρχαίων τραγωδιών (ως Δαρείος, Οιδίπους Τύραννος, Κρέων, Ορέστης) καθώς και σε έργα του Σαίξπηρ (ως Βασιλιάς Ληρ, Οθέλλος, Σάυλωκ, Ριχάρδος Γ', Ιούλιος Καίσαρ, κ.ά.).
Στον κινηματογράφο, ο Ροζάν πρωταγωνίστησε σε μια από τις πρώτες ελληνικές ταινίες, με τίτλο Το λιμάνι των δακρύων (1928) παραγωγής της Νταγκ Φιλμ των αδελφών Γαζιάδη σε σκηνοθεσία Δημήτρη Γαζιάδη. Οι αληθινές σφαίρες που χρησιμοποιήθηκαν κατά τα γυρίσματα της ταινίας λίγο έλειψε να κοστίσουν τη ζωή του Ροζάν.
Ο Νικόλαος Ροζάν είχε παντρευτεί την ηθοποιό Μερόπη Ροζάν (το γένος Λαμψιάδη, από το Αϊβαλί Μικράς Ασίας) με την οποία και απέκτησε 2 κόρες την Ρένα Καλαμάρου, επίσης ηθοποιό και την Μάγια Βούρου, δικηγόρο. Πέθανε στην Αθήνα το 1951, υποφέροντας από χρόνιο καρδιακό νόσημα. Εγγονός του είναι ο σκηνοθέτης, ηθοποιός και μεταφραστής Γιώργος Βούρος.
Θεατρικές Παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Έλληνες άνδρες ηθοποιοί θεάτρου
Παγκόσμιο Κύπελλο Ποδοσφαίρου Αστέγων
thumb|right|300px|Το έμβλημα του Παγκοσμίου Κυπέλλου Αστέγων.
Το Παγκόσμιο Κύπελλο Ποδοσφαίρου Αστέγων (Homeless World Cup) είναι ένας ετήσιος ποδοσφαιρικός θεσμός street-soccer, ομάδων 4Χ4, με κοινωνικό χαρακτήρα, που θεσμοθετήθηκε με πρωτοβουλία του "Διεθνούς Δικτύου Εφημερίδων του Δρόμου" ("International Network of Street Papers"), με σκοπό την κοινωνικοποίηση των αστέγων πολιτών και την ανάκτηση της εμπιστοσύνης στον εαυτό τους. Διεξήχθη για πρώτη φορά το 2003 στο Γκρατς της Αυστρίας και τον Οκτώβριο του 2012 διεξάγεται η 10η διοργάνωση στην Πόλη του Μεξικού. Το 2013 έχει αποφασιστεί να γίνει στο Πόζναν της Πολωνίας. To 2006 μετείχαν για πρώτη φορά μικτές ομάδες ανδρών-γυναικών ενώ από το 2008 διεξάγεται παράλληλα ξεχωριστό πρωτάθλημα γυναικών.
Η διοργάνωση έχει την ηθική και οικονομική υποστήριξη πολλών διεθνών φορέων, συλλόγων και προσωπικοτήτων, όπως: UEFA, ΟΗΕ, Μάντσεστερ Γιουνάιτεντ κ.ά. Έχει επεκταθεί σε όλη την υφήλιο και για τη διοργάνωση του 2012 πάνω από 250.000 άστεγοι από 73 χώρες μετείχαν στα εθνικά προκριματικά τουρνουά.
Το ξεκίνημα και οι στόχοι
thumb|right|150px|Το έπαθλο του Παγκοσμίου Κυπέλλου Αστέγων. Την ιδέα και την πρωτοβουλία για τη διοργάνωση του παγκοσμίου κυπέλλου αστέγων είχαν το 2001 ο Σκοτσέζος δημοσιογράφος Μελ Γιανγκ (Mel Young) πρόεδρος της "International Network of Street Papers" και ο Αυστριακός δημοσιογράφος και ιστορικός Χάραλντ Σμιντ (Harald Schmied) κατά τη διάρκεια ενός συνεδρίου για το πρόβλημα των αστέγων στο Κέιπ Τάουν. Στόχος τους ήταν η ενεργοποίηση των αστέγων ώστε να ξαναβρούν νόημα στη ζωή τους, γι' αυτό επέλεξαν το σύνθημα:
Δυο χρόνια αργότερα, το 2003, πραγματοποιήθηκε το πρώτο παγκόσμιο τουρνουά αστέγων στο Γκρατς της Αυστρίας. Χρόνο με το χρόνο η διοργανωση απέκτησε περισσότερα μέλη και το 2012 έχει εξαπλωθεί σε 73 χώρες, στις οποίες πάνω από 250.000 άστεγοι συμμετέχουν σε τοπικά τουρνουά βρίσκοντας ένα νόημα στη ζωή.
Πρόεδρος του "Homeless World Cup" είναι ο Μελ Γιανγκ.
Κριτήρια συμμετοχής
Στη διοργάνωση συμμετέχει μια αντιπροσωπεία από κάθε χώρα, χωρίς απαραίτητα να έχει αμιγή εθνική σύνθεση καθώς μπορούν να μετέχουν και πολιτικοί ή οικονομικοί μετανάστες που ζουν στην χώρα αυτή εφόσον πληρούν τα κριτήρια. Μπορούν να συμμετάσχουν ποδοσφαιριστές:
Η Ελληνική ομάδα
Εθνική Ελληνική Ομάδα Αστέγων (ανδρών) συγκροτήθηκε για πρώτη φορά το 2006, με αφορμή την καμπάνια "Γκολ στη Φτώχεια" που ξεκίνησε το περιοδικό "Γαλέρα". Αρωγοί στα πρώτα βήματα της προσπάθειας υπήρξαν το Ίδρυμα Υποδοχής Αστέγων του Δήμου Αθηναίων, οι Γιατροί του Κόσμου, η Μονάδα Απεξάρτησης "18 Άνω" και είκοσι συνολικά Μη Κυβερνητικές Οργανώσεις. Συντονιστής της προσπάθειας είναι ο Χρήστος Αλεφάντης και το περιοδικό δρόμου "σχεδία". Διεξάγονται προπονήσεις όλο το χρόνο στα δημοτικά γηπεδάκια του Ρουφ και επιλέγονται τα μέλη της αποστολής. Από το 2010 την ομάδα στηρίζει η Σούπερ Λίγκα.
Πηγές
Κατηγορία:Διοργανώσεις ποδοσφαίρου εθνικών ομάδων Κατηγορία:Αθλητικές διοργανώσεις
Νότης Σφακιανάκης
Ο Παναγιώτης (Νότης) Σφακιανάκης (Ηράκλειο Κρήτης, 2 Νοεμβρίου 1959) είναι Έλληνας λαϊκός τραγουδιστής. Οι πωλήσεις των δίσκων του ξεπερνούν τα 5.000.000. Ανήκει στο δυναμικό της Panik Platinum.
Καταγωγή και πρώιμη βιογραφία
Γεννήθηκε στο Ηράκλειο της Κρήτης από πατέρα Κρητικό (Κωνσταντίνος) και μητέρα Μικρασιάτισσα (Δέσποινα ή Μαίρη). Σε ηλικία 7 ετών, λόγω του χωρισμού των γονιών του, εγκαταστάθηκε στην Κω όπου ζούσαν οι γονείς της μητέρας του, ενώ πέρασε κάποια μικρά χρονικά διαστήματα στη Γερμανία όπου είχε εγκατασταθεί η μητέρα του μετά τον δεύτερο γάμο της.
Τα πρώτα βήματα
Το 1985 ο Σφακιανάκης ξεκίνησε την επαγγελματική του ενασχόληση με το τραγούδι στην Κω ως αρχηγός ξενόγλωσσου συγκροτήματος και έπειτα στην Κρήτη ως λαϊκός τραγουδιστής. Το 1988 πήγε στην Αθήνα, όπου κατάφερε να συνεργαστεί με τραγουδιστές όπως η Πόλυ Πάνου, ο Σταμάτης Κόκοτας, ο Γιώργος Σαλαμπάσης, ο Κώστας Μοναχός κλπ. Το καλοκαίρι του 1990 μετέβη στη Θεσσαλονίκη όπου συνεργάστηκε με την Ελένη Δήμου και προσέλκυσε το ενδιαφέρον μουσικών παραγωγών. Το πρώτο τραγούδι που ηχογράφησε είναι το "Νοσταλγείς τα περασμένα", στο δίσκο ΕΝΑ του Σάκη Καβατζικιώτη που κυκλοφόρησε το 1990.
Δεκαετία του 1990
μικρογραφία|Ο Σφακιανάκης το 1998 Τον Ιούνιο του 1991 κυκλοφόρησε ο πρώτος προσωπικός δίσκος του Σφακιανάκη με τίτλο "Πρώτη Φορά" (Sony Music). Περιλάμβανε 11 τραγούδια σε στίχους και μουσική δημιουργών όπως οι Τάσος Βουγιατζής και Πάνος Φαλάρας. Το 1992 μετακόμισε από την Sony στην EMI και την ίδια χρονιά κυκλοφόρησε το δεύτερο προσωπικό του δίσκο με τίτλο «Είσαι ένα πιστόλι», ο οποίος αποτελείτο από 13 τραγούδια μεταξύ των οποίων τα  «Είσαι ένα πιστόλι»,  «Ώπα ώπα», «Δεύτερα χέρια», «Ένα με τη νύχτα» κ.ά., με τα δύο πρώτα να σημειώνουν σημαντική επιτυχία. Το 1993 ακολούθησε ο δίσκος «Με το Ν και με το Σ» που περιλάμβανε 13 κομμάτια σε στίχους και μουσική των Πυξ Λαξ, Αλέκου Χρυσοβέργη, Σπύρου Γιατρά κ.ά. Από τον συγκεκριμένο δίσκο ξεχώρισαν τραγούδια όπως το «Λίγο λίγο» και το «Μα εσύ με καις». Ο δίσκος έγινε πλατινένιος.
Επιτυχία γνώρισε και το διπλό CD «XXX Ενθύμιον» με ζωντανές ηχογραφήσεις από το νυκτερινό κέντρο REX που περιλάμβαναν πέρα από τα τραγούδια του Σφακιανάκη και επιτυχίες άλλων καλλιτεχνών σε δική του ερμηνεία και έγινε 7 φορές πλατινένιο. Χαρακτηριστικά, οι δίσκοι «Νοτιοανατολικά του κόσμου», «5ο Βήμα», «Οι νότες είναι εφτάψυχες» και «XXX Ενθύμιον» αποτέλεσαν εμπορικές επιτυχίες στην Ελλάδα για τα έτη 1994, 1996, 1998 και 1999 αντίστοιχα .Τέλη χρονιάς κυκλοφορεί το cd single  Προάγγελος με πωλήσεις άνω των 120.000 αντιτύπων με μεγαλύτερη επιτυχία το Αγάπη τι δύσκολο πράγμα.
Δεκαετία του 2000
αριστερά|μικρογραφία|Ο Σφακιανάκης το 2007. Το 2000 κυκλοφόρησε ο δίσκος «Πολύχρωμα και Έντονα» που έγινε τριπλά πλατινένιος. Το επόμενο έτος κυκλοφόρησε το εμπορικότερο cd single του 2001 Τέλος δίχως τέλος (5 φορές πλατινένιο) κι η βράβευση έγινε στα Μουσικά Βραβεία Αρίων.Ο Νότης, για δεύτερη φορά στην καριέρα του, αποφασίζει να ακολουθήσει τον Κώστα Μπουρμά στην UNIVERSAL MUSIC. Η παρουσία του στην καινούρια δισκογραφική του στέγη εγκαινιάζεται με ένα cd single, το οποίο περιλαμβάνει 5 νέα τραγούδια και έχει τίτλο: «ΑΝΟΙΞΙΣ».Το Μάιο του 2002 εμφανίζεται στην ΠΥΛΗ ΑΞΙΟΥ Θεσσαλονίκης. Στην επιστροφή του ο Νότης ετοιμάζει το νέο του δίσκο, με τίτλο «ΑΣ ΜΙΛΗΣΟΥΝ ΤΑ ΤΡΑΓΟΥΔΙΑ». Ο δίσκος κυκλοφορεί το Νοέμβριο του 2002 με τρισδιάστατο εξώφυλλο (για πρώτη φορά στην ελληνική δισκογραφία) και 20 νέα τραγούδια. Έντεκα συνθέτες και δώδεκα στιχουργοί δίνουν τον καλύτερό τους εαυτό στον δίσκο δημιουργώντας ένα εκρηκτικό μείγμα. Ήδη, από τις πρώτες ημέρες κυκλοφορίας του, το κοινό παθιάζεται με τα περισσότερα από τα τραγούδια και σε πολύ μικρό χρονικό διάστημα κάνει το δίσκο δυο φορές πλατινένιο!
Το 2004 ακολούθησε το «Με αγάπη ό,τι κάνεις» που περιείχε 16 τραγούδια σε στίχους και μουσική των Χριστόφορου Γερμενή, Γιώργου Μουκίδη, Βασίλη Δήμα κλπ. Ο δίσκος γνώρισε μεγάλη επιτυχία, ενώ ξεχώρισαν τα κομμάτια «Δέντρο», «Όλα τα σ'αγαπώ», «Όπως», αλλά και τα «Γενέθλια» που αποτελούν επανεκτέλεση παλιότερου τραγουδιού του Στέλιου Μπικάκη. Μάλιστα, ο Νότης έχει τη νεωτεριστική ιδέα να παρουσιάσει το πρώτο τραγούδι του δίσκου μέσω του επίσημου site του. Το βράδυ της 16ης Νοεμβρίου, σε ένα κλίμα συγκινησιακής φόρτισης γίνεται η απονομή 34 πλατινένιων δίσκων στον Νότη και στους δημιουργούς των τραγουδιών που μετέχουν στους δίσκους «ΜΕ ΑΓΑΠΗ ΟΤΙ ΚΑΝΕΙΣ» και «ΑΣ ΜΙΛΗΣΟΥΝ ΤΑ ΤΡΑΓΟΥΔΙΑ». Ο Νότης τους καλεί όλους στο «Ρεβαΐζι», μια κρητική ταβέρνα στο λιμάνι του Πειραιά, αγαπημένο στέκι του αδελφού του, Γιώργου. Τον Δεκέμβριο του 2004 πριν από την έναρξη των χειμερινών του εμφανίσεων στο ολοκαίνουργιο ΕΝΑΣΤΡΟΝ, ο Νότης κυκλοφορεί ένα νέο τραγούδι, με τίτλο «Η μπαλάντα των Χριστουγέννων», το οποίο περιλαμβάνεται στην εορταστική επανέκδοση του διπλά πλατινένιου δίσκου του «ΜΕ ΑΓΑΠΗ ΟΤΙ ΚΑΝΕΙΣ»
Δεκαετία του 2010
Το 2011 κυκλοφορεί το Cd με τίτλο «Ματωμένο δάκρυ» και τα τραγούδια “Ένα τσιγγανάκι είπε”, “Φτερά γυρεύω” και “Το τελευταίο σ’αγαπώ” σκαρφαλώνουν στις πρώτες θέσεις των charts.Το 2013 ο νέος δίσκος του Νότη κυκλοφορεί και εξαντλείται από την πρώτη κιόλας μέρα κυκλοφορίας του .Ο τίτλος αυτού.... «16 Αυτοτελείς Ιστορίες»! Στις 25/11/2014 κυκλοφορεί και ο νέος δίσκος του Νότη με τίτλο «Μαζί...»! Περιέχει τραγούδια όλων των ειδών από παλιούς και νέους συνεργάτες, κι όλος ο δίσκος είναι αφιερωμένος στην μνήμη του επί πολλά χρόνια ηχολήπτη του, Παζούζου. Το τραγούδι που στιγματίζει τον δίσκο είναι το "Μα εγώ είμαι Έλληνας" σε μουσική Κώστα Χορλιαφάκη- Στράτου Κουμπά και στίχους Κώστα Χορλιαφάκη. Τον Δεκέμβριο του 2016 κυκλοφορεί ο κοινωνικός δίσκος «Όταν Επικοινωνούμε». Ο δίσκος γίνεται και αυτός πολυπλατινένιος σε σύντομο χρονικό διάστημα. Η νέα δισκογραφική δουλειά του με τίτλο «…Και ο Έρως Θεός Είναι…» κατέλαβε την πρώτη θέση στις φυσικές πωλήσεις δίσκων για το 2018, σύμφωνα με τη σχετική λίστα της IFPI. Κυκλοφόρησε από την Panik Platinum τον Μάιο του 2018 και έγινε πολυπλατινένιο, περιλαμβάνοντας εφτά ερωτικά τραγούδια. Προάγγελοι του άλμπουμ ήταν δύο τραγούδια, το «Με Την Πλάτη Στον Τοίχο» και «Τα Πιο Μεγάλα Σ’ Αγαπώ» που οπτικοποιήθηκε, ενώ έχει ξεχωρίσει και το «Καμία»
Προσωπική ζωή
Ο Νότης Σφακιανάκης ήταν παντρεμένος από το 1991 με την Αγγλίδα Κίλι Σφακιανάκη, την οποία γνώρισε το 1984 στην Κω όπου εκείνη ήταν ξεναγός. Το ζευγάρι έχει αποκτήσει δίδυμα, τον Απόλλωνα και την Αφροδίτη.Πήραν διαζύγιο το 2020.
Κοινωνική δράση
Ο Σφακιανάκης έχει πραγματοποιήσει συναυλία για το Χαμόγελο του παιδιού συγκεντρώνοντας 18.000 κόσμο στο Στάδιο Ειρήνης και Φιλίας, ενώ έχει παραχωρήσει έσοδα από διάφορες συναυλίες και δίσκους του στον δήμο Μεγίστης για την ανακαίνιση του δημοτικού σχολείου και στην κοινότητα Ορμενίου Έβρου για τη δημιουργία αίθουσας πολιτισμού που φέρει το όνομά του. Μερικά χρόνια μετά τη δολοφονία του Σολωμού Σολωμού από Τούρκο αξιωματικό των ενόπλων δυνάμεων της ΤΔΒΚ, ο Σφακιανάκης κάλυψε τα έξοδα κατασκευής μνημείου από τον γλύπτη Μιχάλη Λαγουβάρδο προς τιμήν του δολοφονημένου Ελληνοκύπριου, το οποίο ωστόσο δεν έχει ακόμη τοποθετηθεί σε δημόσιο χώρο λόγω γραφειοκρατικών διαδικασιών.
Δικαστικές διαμάχες
Ο Νότης Σφακιανάκης συνελήφθη στις 29 Νοεμβρίου 2020 από αστυνομικούς της ομάδας ΔΙ.ΑΣ κατά τη διάρκεια τυπικού ελέγχου, για παράνομη οπλοκατοχή και κατοχή ναρκωτικών ουσιών. Σχηματίστηκε δικογραφία σε βάρος του και ασκήθηκε ποινική δίωξη σε βαθμό πλημμελήματος και του απαγγέλθηκαν οι κατηγορίες για παράνομη οπλοκατοχή και κατοχή ναρκωτικών για προσωπική χρήση.
Η εκδίκαση της υπόθεσης αναβλήθηκε επ' αόριστον, λόγω των κυβερνητικών μέτρων για τον περιορισμό της πανδημίας Covid.
Ο Νότης Σφακιανάκης είχε συλληφθεί ξανά το 1997 για παραβίαση του νόμου περί όπλων, έχοντας στη κατοχή του αεροβόλο πιστόλι. Ωστόσο, η κατοχή τέτοιου τύπου όπλου δεν συνιστά ποινικό αδίκημα, οπότε αφέθηκε ελεύθερος.
Προσωπικές τοποθετήσεις
Στο παρελθόν είχε τοποθετηθεί εναντίον της αποκάλυψης της ταυτότητας και των σεξουαλικών προτιμήσεων της ΛΟΑΤ κοινότητας (coming out), και εναντίον έντυπων μέσων, καθώς κατά τον ίδιο προωθούν λανθασμένα πρότυπα. Επιπλέον είχε τοποθετηθεί ανοικτά σε διάφορες δηλώσεις του υπέρ του πολιτικού κόμματος της Χρυσής Αυγής.
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Αγνωστικιστές Κατηγορία:Λήμματα που χρειάζονται παραπομπές από 05/2010 Κατηγορία:Λαϊκοί τραγουδιστές Κατηγορία:Βραβευμένοι με Αρίων
Μπεν Σαπίρο
Ο Βενιαμίν Άρον Σαπίρο (γεννημένος την 15η Ιανουαρίου 1984) είναι Αμερικανός πολιτικός σχολιαστής, συγγραφέας και δικηγόρος. Αρκετά αμφιλεγόμενος λόγω των συντηρητικών απόψεών του, είναι επίσης πολύ δημοφιλής, ειδικά στο διαδίκτυο. Έχει γράψει δέκα βιβλία, αρχίζοντας να γράφει σε ηλικία 17 ετών. Στην ηλικία αυτή έγινε ο νεότερος συνδικαλισμένος αρθρογράφος στις Ηνωμένες Πολιτείες.
Νεανικά χρόνια
Ο Σαπίρο γεννήθηκε στο Λος Άντζελες της Καλιφόρνια. Η οικογένειά του είναι εβραϊκή, έχοντας μεταναστεύσει από τη Ρωσία και τη Λιθουανία. Ο Σαπίρο ανέπτυξε τα ταλέντα του στο βιολί και στο πιάνο σε νεαρή ηλικία. Οι γονείς του Σαπίρο είχαν εργαστεί και στο Χόλιγουντ. Η μητέρα του εργάστηκε ως εκτελεστικό μέλος μιας τηλεοπτικής εταιρείας και ο πατέρας του ως συνθέτης.
Ο Σαπίρο πήγε από στο γυμνάσιο του Walter Reed και στο Γυμνάσιο του Πανεπιστημίου Yeshiva του Λος Άντζελες, από όπου αποφοίτησε το 2000 σε ηλικία 16 ετών. Αποφοίτησε από το Πανεπιστήμιο της Καλιφόρνια το 2004, σε ηλικία 20 χρονών, με πτυχίο Bachelor of Arts στην πολιτική επιστήμη και στη συνέχεια, από το Harvard Law School, το 2007. Τον Μάρτιο του 2012 ίδρυσε μια ανεξάρτητη νομική συμβουλευτική εταιρεία.
Παραπομπές
Κατηγορία:Αμερικανοί πολιτικοί Κατηγορία:Αμερικανοί δικηγόροι Κατηγορία:Αμερικανοί συγγραφείς
Ξενικό οξύ
Το ξενικό οξύ ή διοξοδιυδροξυξένο είναι χημική ένωση του ξένου (Xe), ενός ευγενούς αερίου, που σχηματίζεται με τη διάλυση τριοξειδίου του ξένου (XeO3) σε νερό (H2O):
Είναι πολύ ισχυρό οξειδωτικό αντιδραστήριο και η διάσπασή του είναι επικίνδυνη, αφού απελευθερώνει (σε σχετικά μικρό χρονικό διάστημα) μεγάλες ποσότητες αερίων προϊόντων: ξένο, διοξυγόνο (O2) και όζον (O3).
Η ύπαρξή του υποτέθηκε το 1933 από τον Λίνους Πάουλινγκ (Linus Pauling). Χρησιμοποιείται ως οξειδωτικό αντιδραστήριο στην Οργανική Χημεία.
Αναφορές και παρατηρήσεις
Κατηγορία:Ενώσεις ξένου Κατηγορία:Ανόργανα οξέα Κατηγορία:Οξειδωτικά αντιδραστήρια Κατηγορία:Οξοξέα
Ύλη (αποσαφήνιση)
Με τον όρο Ύλη μπορεί να αναφέρονται:
Ζαν-Ζακ Ρουσσώ
Ο Ζαν Ζακ Ρουσσώ (Jean-Jacques Rousseau, 28 Ιουνίου 1712 - 2 Ιουλίου 1778) ήταν Ελβετός φιλόσοφος, συγγραφέας και συνθέτης του 18ου αιώνα. Οι πολιτικές ιδέες του Ρουσσώ επηρέασαν την ανάπτυξη της κομμουνιστικής και σοσιαλιστικής θεωρίας, του διεθνισμού και κατά την πρώτη περίοδο και την ιδεολογία του εθνικισμού.
Ζωή και έργο
Ο Ρουσσώ γεννήθηκε και μεγάλωσε στη θρησκευτικά καλβινιστική Γενεύη. Ο πατέρας του, Ισαάκ Ρουσσώ, ήταν ωρολογοποιός. Οι πρόγονοι του ήταν Ουγενότοι πρόσφυγες από τη Γαλλία, οι οποίοι βρήκαν καταφύγιο στη Γενεύη. Η μητέρα του Ρουσσώ, Σουζάννα Μπερνάρ, η οποία ήταν κόρη ενός προτεστάντη ιερέα, πέθανε εννιά μέρες μετά τη γέννηση του Ρουσσώ, και έτσι ο ίδιος έμεινε ορφανός.
Σε ηλικία 10 ετών εγκαταλείφθηκε από τον πατέρα του, και έτσι ο Ζαν Ζακ Ρουσσώ γνώρισε δύσκολα παιδικά χρόνια. Στη συνέχεια της ζωής του πέρασε δύο χρόνια με έναν πάστορα, ως το 1724. Μετά ο θείος του τον τοποθέτησε ως μαθητευόμενο γραφέα σε ένα δικαστικό γραφείο, και το 1725 έγινε μαθητευόμενος ενός χαράκτη.
Απόψεις του Ρουσσώ
'' Οι φορείς της εκτελεστικής εξουσίας δεν είναι αφέντες του λαού, μα υπάλληλοί του. Ο λαός πρέπει να μπορεί να τους διορίζει και να τους απολύει όποτε θέλει. Δεν υπάρχει θέμα να συμβληθούν με το λαό, πρέπει να τον υπακούσουν.''
Παραπομπές
Κατηγορία:Ελβετοί φιλόσοφοι Κατηγορία:Ελβετοί δοκιμιογράφοι Κατηγορία:Ελβετοί μυθιστοριογράφοι Κατηγορία:Ελβετοί συνθέτες Κατηγορία:Λιμπρετίστες Κατηγορία:Πολιτικοί φιλόσοφοι Κατηγορία:Παιδαγωγοί Κατηγορία:Φιλόσοφοι του Διαφωτισμού Κατηγορία:Φιλόσοφοι του 18ου αιώνα
Διεθνής Οικονομικός Έλεγχος
Διεθνής Οικονομικός Έλεγχος ονομάζεται ο έλεγχος των οικονομικών ενός κράτους από άλλα, με σκοπό τη συλλογή των χρεών του κράτους αυτού.
Έχουν υπάρξει οργανώσεις στο παρελθόν για Διεθνή Οικονομικό Έλεγχο:
Παραπομπές
Κατηγορία:Διεθνείς συνθήκες
Αγία Μαρίνα Κάσου
Η Αγία Μαρίνα είναι χωριό της Κάσου. Υπάγεται διοικητικά στον δήμο Κάσου, της περιφερειακής ενότητας Καρπάθου - Ηρωϊκής Νήσου Κάσου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καρπάθου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.
Γεωγραφία
Η Αγία Μαρίνα βρίσκεται στη βορειοκεντρική Κάσο, σε λοφώδη περιοχή, 1 χλμ. δυτικά από το λιμάνι του Φρυ, σε μέσο σταθμικό υψόμετρο 120. Το βόρειο κομμάτι του χωριού λέγεται Ακρί και το νότιο Καστέλι.
Διοικητικές μεταβολές μέχρι τον «Καλλικράτη»
Ο οικισμός έχει προσαρτηθεί στον δήμο Κάσου από το 1948.
Ιστορικά στοιχεία
Η Αγία Μαρίνα, που υπήρξε μεσαιωνική πρωτεύουσα του νησιού, είναι το χωριό που συνέδεσε άμεσα το όνομά του, με την τραγική Καταστροφή της Κάσου. Εκεί είχαν συγκεντρώσει οι κάτοικοι του νησιού το μεγαλύτερο κομμάτι των δυνάμεών τους για να αντιμετωπίσουν τους Αιγύπτιους και τον στόλο τους, υπό τον Χουσεΐν Πασά, τον Μάιο του 1824. Όταν το νησί καταστράφηκε, η Αγία Μαρίνα μεταβλήθηκε σε σωρό από ερείπια.
Πεζοπορία
Η διαδρομή Αγία Μαρίνα-Χέλατρο, μέσα από την κοιλάδα του Άργους, εξαιρετικής ομορφιάς.
Εκδηλώσεις
Τα πανηγύρια του Αγίου Γεωργίου στις Χαδιές, της Αγίας Μαρίνας και της Παναγίας της Ελλέρου,
Εξωτερικοί σύνδεσμοι
Κατηγορία:Χωριά της Κάσου
Ώρα στα Ηνωμένα Αραβικά Εμιράτα
μικρογραφία|500x500εσ|Η ζώνη ώρας UTC+04 (μπλε) Η Χειμερινή Ώρα Ηνωμένων Αραβικών Εμιράτων ή Χειμερινή Ώρα ΗΑΕ είναι τη ζώνη ώρας για τα Ηνωμένα Αραβικά Εμιράτα. Δίνεται από την Χειμερινή Ώρα Κόλπου και είναι 4 ώρες μπροστά από την GMT/UTC (UTC+04:00) και είναι η ίδια με αυτή του γειτονικού Ομάν.
Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει μία ζώνη για τα Ηνωμένα Αραβικά Εμιράτα στο αρχείο zone.tab με την ονομασία "Asia/Dubai".
Παραπομπές
*
Άγγελος Παπαϊωάννου
Ο '''Άγγελος Χ. Παπαϊωάννου''' (1925 - 2015) ήταν Έλληνας ιατρός, φιλοτελιστής, κρητολόγος και ιστορικός.
Καταγωγή και σπουδές
Γεννήθηκε στην Ιεράπετρα το 1925 και ήταν γιος του ιατρού Χριστόφορου Παπαϊωάννου, που ίδρυσε την πρώτη χειρουργική κλινική στην πόλη αυτή. Σπούδασε στην Ιατρική Σχολή του Πανεπιστημίου Αθηνών και έλαβε το πτυχίο του το 1953. Μετεκπαιδεύτηκε στο Πανεπιστήμιο του Ιλινόις, όπου ανέπτυξε ερευνητικό έργο για τα προβλήματα καρδιάς στα βρέφη και στα νήπια. Επιστρέφοντας στην Ελλάδα συνέχισε το ερευνητικό του έργο δίπλα στον παιδίατρο και γενικό γραμματέα της Ακαδημίας Αθηνών, Νικόλαο Ματσανιώτη.
Ακαδημαϊκή σταδιοδρομία και επιστημονικό έργο
Ο Παπαϊωάννου ήταν καθηγητής της Ιατρικής Σχολής του Πανεπιστημίου Αθηνών. Ως παιδίατρος ειδικεύτηκε στις καρδιακές νόσους των παιδιών και συνετέλεσε στην ανάπτυξη του επιστημονικού κλάδου της παιδοκαρδιολογίας. Ίδρυσε και ανέλαβε πρώτος διευθυντής της μοναδικής στην Ελλάδα Παιδιατρικής Καρδιολογικής Κλινικής στο Νοσοκομείο Παίδων «Αγία Σοφία». Επίσης, συμμετείχε σε τηλεοπτικές εκπομπές ιατρικής («Ένας ιατρός μεταξύ μας») στη δημόσια τηλεόραση. Υπήρξε μέλος της Ελληνικής Παιδιατρικής Εταιρείας, Ελληνικής Καρδιολογικής Εταιρείας, του Διεθνούς Κολλεγίου Αγγειολογίας και της Ευρωπαϊκής Εταιρείας Παιδικής Καρδιολογίας.
Διεθνές ενδιαφέρον
Ο Άγγελος Παπαϊωάννου εντόπισε μια μεγάλη βελόνα στην καρδιά ενός παιδιού 5 ετών, προκαλώντας το διεθνές ενδιαφέρον. Οι ακτινογραφίες και οι εξετάσεις στο παιδί δεν έδειχναν καμία καρδιακή βλάβη, ωστόσο διαπιστώθηκε ότι η γιαγιά του είχε καρφώσει προσωρινά στο φόρεμά της τη βελόνα στο ύψος του στήθους και αγκάλιασε σφιχτά το νεογέννητο βρέφος, με αποτέλεσμα να καρφωθεί στο στήθος του μωρού η βελόνα και σταδιακά να προχωρήσει μέσα στην καρδιά του. Η βελόνα αφαιρέθηκε και φυλάσσεται σε ειδική θήκη σε ράφι της ιατρικής βιβλιοθήκης του καθηγητή.
Φιλοτελισμός
Ασχολήθηκε επίσης με το φιλοτελισμό και ήταν ένας από τους διακεκριμένους εκθέτες με εκθέματα ελληνικού ενδιαφέροντος (όπως «Η ταχυδρομική Ιστορία της Κρήτης (1353-1913)» που τιμήθηκε με χρυσό μετάλλιο σε παγκόσμια έκθεση το 2000) και πρόεδρος της Ελληνικής Φιλοτελικής Ομοσπονδίας Ελλάδας από το 1980 και για περισσότερο από 25 χρόνια. Είχε επιλεγεί επίσης ως διεθνής κριτής της Παγκόσμιας Οργάνωσης Φιλοτελισμού (FIP).
Τιμές και τελευταία χρόνια
Για το έργο του τιμήθηκε με περισσότερα από 30 μετάλλια.
Απεβίωσε στις 7 Οκτωβρίου 2015 και κηδεύτηκε στις 10 Οκτωβρίου στο Πρώτο Νεκροταφείο Αθηνών.
Έργα
Από μικρή ηλικία ασχολήθηκε με τη συγγραφή. Έγραψε ποιήματα και πεζά, τα περισσότερα από τα οποία είναι αδημοσίευτα. Δημοσίευσε πλήθος επιστημονικών και άλλων άρθρων στον τύπο.
Παραπομπές
Κατηγορία:Έλληνες παιδίατροι Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες καρδιολόγοι
Σούπερ Λίγκα Κ21 2009–10
Βαθμολογία
Πηγή:
Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων, Β= Βαθμοί, Ισοβαθμία= Αποτέλεσμα αγώνα μεταξύ ισόβαθμων ομάδων
Εξωτερικοί σύνδεσμοι
Κατηγορία:Α΄ Εθνική ποδοσφαίρου Νέων Κατηγορία:Εγχώρια ποδοσφαιρικά πρωταθλήματα 2009-2010
Γιοάχιμ Φούξμπεργκερ
Ο Γιοάχιμ Φούξμπεργκερ (γερμ. Joachim „Blacky“ Fuchsberger, 11 Μαρτίου 1927 – 11 Σεπτεμβρίου 2014) ήταν Γερμανός ηθοποιός του κινηματογράφου, του θεάτρου και της τηλεόρασης και παρουσιαστής πολλών και δημοφιλών τηλεοπτικών εκπομπών.
Εξωτερικοί σύνδεσμοι
Κατηγορία:Γερμανοί άνδρες ηθοποιοί θεάτρου Κατηγορία:Γερμανοί άνδρες ηθοποιοί κινηματογράφου Κατηγορία:Γερμανοί άνδρες ηθοποιοί τηλεόρασης
Αιμερί ντε Λιμόζ
Ο Αιμερί ή Αιμερύ ντε Λιμόζ (γαλλ. Aimery de Limoges, απεβίωσε κατά το 1196), Αιμερίκος στα ελληνικά και Χεμρί στα αρμενικά, ήταν Ρωμαιοκαθολικός εκκλησιάρχης στην Φραγκική Ουτρεμέρ και τέταρτος Λατίνος Πατριάρχης της Αντιόχειας από, περίπου, το 1140 έως τον θάνατό του. Στη διάρκεια του μακρόχρονης παρουσίας του στον Πατριαρχικό θρόνο ήταν η πλέον ισχυρή προσωπικότητα εντός του Πριγκιπάτου της Αντιόχειας μετά τους πρίγκιπες, ενώ τις περισσότερες φορές βρισκόταν σε διαμάχη με τους τελευταίους. Ήταν, επίσης ένας από τους σημαντικότερους λόγιους που αναδείχτηκαν στη Λατινική Ανατολή.
Ο Αιμερί ήταν υψηλόβαθμος ευγενής, οικονομικά ευκατάστατος και κοσμικός. Ήταν διανοούμενος με γνώση τόσο της ελληνικής όσο και της λατινικής γλώσσας, καθώς και ορισμένων τοπικών διαλέκτων. Φέρεται να είναι ο πρώτος που μετέφρασε τμήματα της Βίβλου σε ρομανική γλώσσα, και πιο συγκεκριμένα τα Καστιλιάνικα. Ως λόγιος είχε επαρκή γνώση της ελληνικής ιστορίας. Απέστειλε, μάλιστα, επιστολή προς τον Ούγο Εθεριανό στην οποία του ζητούσε τον σχολιασμό του Ιωάννη του Χρυσοστόμου επί των Επιστολών του Παύλου, τα πρακτικά της Συνόδου της Νίκαιας, και την ιστορική καταγραφή των Βυζαντινών Αυτοκρατόρων "από την στιγμή που οι Αυτοκράτορές τους εγκατέλειψαν τη Ρώμη έως τις μέρες μας." Απάντησε, επίσης, σε αίτημα του Πάπα Ευγένιου Γ΄ για μετάφραση στα λατινικά του σχολιασμού του Χρυσοστόμου επί του Κατά Ματθαίον Ευαγγελίου, αποστέλλοντας ένα αυθεντικό ελληνικό χειρόγραφο στην Ρώμη. Ως Πατριάρχης, ο Αιμερί προσπάθησε να θέσει υπό τον έλεγχό του τους ερημίτες, οι οποίοι κατοικούσαν στα Μαύρα Όρη, υποχρεώνοντας τον καθένα τους να έχει τον προσωπικό του πνευματικό σύμβουλο.
Παραπομπές
Κατηγορία:Πατριάρχες Αντιοχείας
ΦΚ Σλομπόντα Τούζλα
Η ΦΚ Σλομπόντα Τούζλα είναι μια ποδοσφαιρική ομάδα από την Τούζλα, Βοσνία και Ερζεγοβίνη. Ιδρύθηκε το 1919. Έδρα της ομάδας είναι το Stadion Tušanj χωρητικότητας 10000 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1919 Κατηγορία:Ποδοσφαιρικές ομάδες Βοσνίας και Ερζεγοβίνης Κατηγορία:Ποδοσφαιρικές ομάδες Γιουγκοσλαβίας
Citroën LN
Το Citroën LN (Hélène) και μεταγενέστερα Citroën LNA (Hélèna) ήταν δύο αυτοκίνητα πόλης της κατηγορίας Α, χαμηλού κόστους, που κατασκευάστηκαν από τη γαλλική αυτοκινητοβιομηχανία Citroën, από τον Ιούλιο του 1976 έως τον Ιούλιο του 1986.
LN
Όταν τον Δεκέμβριο του 1974 η Peugeot Automobiles SA εξαγόρασε ποσοστό 38,2% της Citroën (και τελικώς τον Μάιο του 1976 αύξησε το ποσοστό της στην εταιρεία, φτάνοντας στο 89,95% και δημιουργώντας τον Όμιλο PSA), αποφάσισε να δημιουργήσει άμεσα ένα επιπλέον φθηνό προσιτό μοντέλο, εκτός των ήδη δημοφιλών 2CV και Ami 8, προκειμένου να επαναφέρει τη Citroën στην κερδοφορία.
Τελικώς, το LN παρουσιάστηκε τον Αύγουστο του 1976, ως μια παράλληλη έκδοση του 3-πορτου Peugeot 104 coupé. Ο κινητήρας του ήταν ο γνωστός και ιδιαίτερα οικονομικός 2-κύλινδρος αερόψυκτος 602 cm³ του Citroën 2CV. Η ισχύς του ήταν 32 hp στις 5.750 στροφές το λεπτό και η τελική ταχύτητα του μοντέλου ήταν μόλις 120 km/h (75 mph). Επίσης και τα επίπεδα εξοπλισμού του LN ήταν χαμηλά, αλλά τα ισχυρά του σημεία ήταν η πολύ χαμηλή τιμή αγοράς του και το φθηνό κόστος συντήρησής του. Το LN κυκλοφόρησε αποκλειστικά στην εγχώρια αγορά της Γαλλίας και μόνο για 2 έτη, με την παραγωγή του να λήγει τον Οκτώβριο του 1978. Συνολικά παρήχθησαν 127.932 αντίτυπα σειράς LN.
LNΑ
thumb|left|Citroën LNA στο [[Λουξεμβούργο, σε φωτογραφία στα τέλη του 1982.]]
Αντιθέτως, η ισχυρότερη εκδοχή που αντικατέστησε το αρχικό LN, διατέθηκε επίσημα και στις περισσότερες αγορές της Ευρώπης, μεταξύ των οποίων και στην Ελλάδα, ενώ κυκλοφόρησε επίσης και στο Ηνωμένο Βασίλειο και άλλες δεξιοτίμονες αγορές. Έφερε το όνομα LNA και κυκλοφόρησε για πρώτη φορά στις 6 Νοεμβρίου 1978, ως μοντέλο της σεζόν του 1979. Ο αρχικός κινητήρας του Citroën LNA ήταν ο σαφώς ισχυρότερος και πιο εξελιγμένος 2-κύλινδρος 652 cm³ του Citroën Visa, ισχύος 36 hp στις 5.500 στροφές το λεπτό, προσφέροντας έτσι στο LNA τελική ταχύτητα 126 km/h (78 mph).
Τον Ιούλιο του 1982, το LNA υπέστη μια ελαφρά αισθητική ανανέωση, ενώ ταυτόχρονα εισήχθησαν και δύο νέοι 4-κύλινδροι κινητήρες από την Peugeot, κυβισμού 954 cm³ (LNA 10E) και 1.124 cm³ (LNA 11E και LNA 11RE). Ειδικά ο τελευταίος προσέφερε τελική ταχύτητα 145 km/h (90 mph). Όπως πάντως συνέβη και με το αρχικό LN, το κόστος αγοράς και συντήρησης παρέμεινε φθηνό και στο LNA. Ο αεροδυναμικός συντελεστής Cd σε όλες τις εκδόσεις και των δύο μοντέλων ήταν 0,39.
Αντικατάσταση
Τελικώς και η παραγωγή του LNΑ έληξε τον Ιούλιο του 1986 και συνολικά παρήχθησαν 353.383 αντίτυπα σειράς LN και LNΑ. Ο διάδοχος του LNΑ παρουσιάστηκε και μπήκε στην αγορά τον Οκτώβριο του ίδιου έτους και ήταν το πολύ πιο σύγχρονο και αεροδυναμικό Citroën AX.
Ανένδοτος Αγώνας
Κατά τις Εθνικές Βουλευτικές Εκλογές της 29ης Οκτωβρίου 1961, ο Κωνσταντίνος Καραμανλής και το κόμμα του, η ΕΡΕ, πετυχαίνουν την τρίτη συνεχή εκλογική τους νίκη και σχηματίζουν αυτοδύναμη κυβέρνηση. Ο Γεώργιος Παπανδρέου, που ηγείται της Ένωσης Κέντρου, αρνείται κατηγορηματικά να αναγνωρίσει το αποτέλεσμα των εκλογών καταγγέλλοντάς το ως προϊόν βίας και νοθείας. Έτσι ο Γεώργιος Παπανδρέου εγκαινιάζει τον Ανένδοτο Αγώνα.
Ιστορία
Κατά την περίοδο της προεκλογικής εκστρατείας καταγγέλλονται παρατυπίες από κρατικά όργανα υπέρ του κόμματος της ΕΡΕ. Την ημέρα των εκλογών στην ύπαιθρο παρατηρείται τρομοκρατία εναντίον στελεχών και ψηφοφόρων του Κέντρου και της Αριστεράς. Στα εκλογικά κέντρα που ψηφίζουν αστυνομικοί, στρατιωτικοί και άλλοι δημόσιοι υπάλληλοι, η κατάσταση είναι απελπιστική. Επίσης, αναφέρονται ψηφίσαντες άνθρωποι ανύπαρκτοι ή αποθανόντες προ ετών. Επιπλέον, σημειώνονται διευθύνσεις ψηφοφόρων, όπου οι οικίες είναι ακατοίκητες.
Μετά την ανακοίνωση των αποτελεσμάτων, οι ηγέτες του Κέντρου και κυρίως ο Γεώργιος Παπανδρέου αρνείται να αναγνωρίσει την ΕΡΕ ως κυβέρνηση, καθώς θεωρεί ότι είναι αντισυνταγματική. Σε παρόμοιες καταγγελίες προχώρησε και η Αριστερά.
Έτσι κηρύττεται ο Ανένδοτος Αγώνας του Γεώργιου Παπανδρέου, που θα μαίνεται "ώσπου η Δημοκρατία να νικήσει στην Πατρίδα", όπως χαρακτηριστικά αναφερόταν. Σκοπός του ήταν η διασφάλιση της Δημοκρατίας και κύρια χαρακτηριστικά του ήταν η συγκρουσιακή πολιτική με "δυνάμεις του κατεστημένου", όπως αναφέρονταν το Παλάτι, η Δεξιά, οικονομικοί παράγοντες κλπ. Δεκαέξι ημέρες μετά τις εκλογές της 29ης Οκτωβρίου 1961 διακηρύχθηκε επίσημα και σχεδόν ομόφωνα από την κοινοβουλευτική ομάδα της Ένωσις Κέντρου. Τη διακήρυξη της 14ης Νοεμβρίου 1961 υιοθέτησαν με δηλώσεις τους το Πανδημοκρατικόν Αγροτικόν Μέτωπον Ελλάδος και μεμονωμένοι πολιτευτές, όπως ο Παυσανίας Κατσώτας, Ηλίας Τσιριμώκος και ο Ηλίας Μπρεδήμας. Διαφοροποιήθηκε ο Σπύρος Μαρκεζίνης που συμμαχούσε εκλογικά με την Ε.Κ., ενώ αμφίρροπη στάση κράτησε ο Σοφοκλής Βενιζέλος, «παρότι διεκδικούσε την πατρότητα του ανένδοτου», ενώ προσδοκούσε δι΄αυτού να πιέσει την Ε.Ρ.Ε σε συγκυβέρνηση με την Ε.Κ. Έτσι η Ένωσις Κέντρου προέβη σε μια σειρά πολιτικών ενεργειών που καταδείκνυαν μια de facto μη αναγνώριση της κυβέρνησης. Επανειλημμένες προτάσεις δυσπιστίας κατατέθηκαν παράλληλα ή από κοινού με την Ενιαία Δημοκρατική Αριστερά το 1962 και 1963. Συμμετείχε στις συζητήσεις της Βουλής απέχοντας όμως από τις ψηφοφορίες. Απείχε από την ψήφο εμπιστοσύνης τον Δεκέμβριο του 1961. Διέκοψε τις επαφές με το Παλάτι κι επέκρινε την προίκα της πριγκίπισσας Σοφίας. Εντούτοις κοινωνικές και πολιτικές επαφές διατήρησε ο Σοφοκλής Βενιζέλος. Παράλληλα θα προσπαθήσει ο Γεώργιος Παπανδρέου να αποφύγει να ταυτίσει με την αριστερά τον ανένδοτο ώστε να μην κατηγορηθεί για συνοδοιπορία. Κατά την διάρκεια του Ανένδοτου Αγώνα διοργανώθηκε πλήθος συλλαλητηρίων και άλλων κινητοποιήσεων με τεράστια συμμετοχή. Ακόμα γίνονταν πολλές ομιλίες του Γ. Παπανδρέου, όπου χαρακτηριστικός έμεινε ο χαιρετισμός του στο Λαό: "Ζήτω η Δημοκρατία". Αιχμή του δόρατος υπήρξε ο κεντρώος τύπος με κορυφαία την εφημερίδα Ελευθερία του Πάνου Κόκκα.
Έκβαση
Τελικά η Πολιτική του Ανένδοτου Αγώνα καρποφόρησε, καθώς προσέδωσε μεγαλύτερη συνοχή στη νεοσύστατη Ένωση Κέντρου, η οποία κέρδισε στις εκλογές της 3ης Νοεμβρίου του 1963. Όμως η Κυβέρνηση παραιτήθηκε, καθώς ήθελε αυτοδυναμία. Προκηρύχθηκαν νέες εκλογές την 16η Φεβρουαρίου 1964, όπου η Ένωση Κέντρου ηγήθηκε με το ποσοστό του 52,72% των ψήφων, καταλαμβάνοντας 171 από τις 300 έδρες της Βουλής. Επίσης, ο Ανένδοτος προσείλκυσε μια νέα γενιά πρόσφατων εσωτερικών μεταναστών στην Αθήνα, οι οποίοι ένιωθαν αποκλεισμένοι από την ευημερία και ήθελαν νέες εκπαιδευτικές ευκαιρίες κι ούτε δέχονταν πια την αναγκαιότητα των μέτρων καταστολής που είχαν επιβληθεί από τον Εμφύλιο και μετά.
Παραπομπές
Κατηγορία:Πολιτική ιστορία της Ελλάδας Κατηγορία:Ένωση Κέντρου Κατηγορία:Ελληνικές βουλευτικές εκλογές του 1961
Ουέιν Τόμας
Ο Ουέιν Τόμας (Ουέιν Τζούνιορ Ρόμπερτ Τόμας) είναι Άγγλος πρώην ποδοσφαιριστής και νυν προπονητής ποδοσφαίρου. Γεννήθηκε στις 17 Μαΐου του 1979, κοντά στο Μπρίστολ στην Νοτιοδυτική Αγγλία.
Καριέρα
Αγωνίζεται ως κεντρικός αμυντικός και περιστασιακά στα άκρα της άμυνας. Στην Ελλάδα είναι γνωστός από το πέρασμά του από τον Ατρόμητο Αθηνών την σεζόν 2011-2012, με την φανέλα του οποίου πρόλαβε να φτάσει στον τελικό του Κυπέλλου Ελλάδος της ίδιας χρονιάς.
Κατηγορία:Άγγλοι ποδοσφαιριστές Κατηγορία:Ποδοσφαιριστές Ατρόμητου Αθηνών Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπέρνλι ΦΚ Κατηγορία:Ποδοσφαιριστές Ντονκάστερ Ρόβερς Κατηγορία:Ποδοσφαιριστές Ρότσντεϊλ ΑΦΚ Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Στόουκ Σίτι Φ.Κ. Κατηγορία:Ποδοσφαιριστές Λούτον Τάουν Κατηγορία:Ποδοσφαιριστές Τορκί Γιουνάιτεντ Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Τάμγουορθ ΦΚ Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Χιμνάσια ι Εσγρίμα ντε Χουχούι
Η Χιμνάσια Χουχούι είναι αργεντίνικος αθλητικός σύλλογος από το San Salvador de Jujuy, Jujuy Province. Ο σύλλογος ιδρύθηκε στις 18 Μαρτίου 1931 και είναι περισσότερο γνωστός για το ποδοσφαιρικό του τμήμα. Συμμετέχει στην Πριμέρα Β΄ Νασιονάλ, τη δεύτερη κατηγορία Αργεντινής. Έδρα της ομάδας είναι το Estadio 23 de Agosto, χωρητικότητας 25000 θεατών.
Η ποδοσφαιρική ομάδα είναι μια από τις σημαντικότερες στη Βορειοδυτική Αργεντινή. Συμμετέχει κυρίως στη δεύτερη κατηγορία αλλά έχει και συμμετοχές στην ανώτατη κατηγορία.
Μπρίτσισλαβ του Πολότσκ
Βιογραφία
Ήταν γιος του Ιζιασλάβ πρίγκιπα του Πολότσκ. Το όνομά του ίσως φτιάχτηκε από το Βρατισλάβ ή το Βρόκλαβ. Γεννήθηκε στο Πολότσκ.